
[bookmark: _GoBack]Na temelju članka 66. Zakona o gospodarenju otpadom ( Narodne novine 84/21 i 142/23) i članka 16. Statuta općine Karojba („Službene novine Grada Pazina“, broj 09/13.,2/18., 24/20., 16/21.), Općinsko vijeće Općine Karojba, na sjednici održanoj 03. srpnja 2026. godine, donijelo je


ODLUKU O STAVLJANJU IZVAN SNAGE
 ODLUKE O IZMJENI ODLUKE
O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU OPĆINE KAROJBA


Članak 1.
Stavlja se izvan snage Odluka o izmjeni Odluke o načinu pružanja javne usluge sakupljanja komunalnog otpada na području Općine Karojba („Službene novine Grada Pazina i općina Cerovlje, Gračišće, Karojba, Lupoglav i Sveti Petar u Šumi“, broj 29/26).

Članak 2.
Ova Odluka objavit će se u Službenim novinama Grada Pazina i Općina Cerovlje, Gračišće, Karojba, Lupoglav i Sveti Petar u Šumi, a stupa na snagu danom donošenja.


KLASA: 363-01/26-01/11
URBROJ: 2163-20-02/02-26-6
Karojba, 03. srpnja 2026.


OPĆINSKO VIJEĆE OPĆINE KAROJBA


Predsjednik
Općinskog vrijeća
       Elvis Sinčić v.r.


OBRAZLOŽENJE
Na skupštini trgovačkog društva Usluga d.o.o., održanoj 30. lipnja 2026. godine, utvrđeno je da Grad Pazin te općine Cerovlje, Gračišće, Motovun, Sveti Petar u Šumi i Tinjan nisu donijele potrebne odluke kojima bi se osigurala jedinstvena i istovremena primjena novih cijena obvezne minimalne javne usluge sakupljanja komunalnog otpada počevši od 1. srpnja 2026. godine. 
Budući da se javna usluga pruža na jedinstvenom području i da je nužno osigurati usklađenu primjenu cijena za sve korisnike, utvrđeno je da nisu ispunjeni preduvjeti za početak primjene izmijenjenih odredbi od 1. srpnja 2026.
S obzirom na navedeno, potrebno je staviti izvan snage Odluku o izmjeni Odluke o načinu pružanja javne usluge sakupljanja komunalnog otpada koja je objavljena u „Službenim novinama Grada Pazina i općina Cerovlje, Gračišće, Karojba, Lupoglav i Sveti Petar u Šumi“, te donijeti novu, cjelovitu izmjenu Odluke kojom će se osigurati jedinstvena primjena novih cijena i odredbi počevši od 1. kolovoza 2026. godine, kada će sve jedinice lokalne samouprave biti usklađene.

